Folketing
2003-05-06

Spørgsmålene går igen denne her gang på 24-års-grænsen, og jeg kan kun sige, at de oplysninger, vi har, bl.a. stammer fra en konkret dialog med nogle af de unge, som siger, at de er trygge ved den aldersgrænse. Jeg har ikke sagt, at den skal være sådan for evigt, men det er den grænse, vi er nået til lige nu. Så synes vi, at vi skal holde øje med udviklingen, og så er vi parate til at drøfte den senere, men lige nu er vi ikke parate til at lade den skride, og det er også derfor, at jeg siger, at vi ikke kan støtte beslutningsforslaget i den sammenhæng. De oplysninger, vi har fra de unge selv, viser, at den giver tryghed for dem. Med hensyn til spørgsmålene om de andre kvinder, der kommer hertil, er vi meget enige i, at de kvinder ikke skal have et liv i isolation eller med vold, og de skal så hjælpes på andre måder. Vi har også med i vores oplæg, at de faktisk skal tilbydes danskundervisning.